**PRAVIDLÁ SÚŤAŽE**

**Vyhlasovateľ súťaže:** Slovenská organizácia pre výskumné a vývojové aktivity, o.z., so sídlom Špitálska 10, 811 08 Bratislava

**Téma a zadanie súťaže:**

Každoročnou súčasťou festivalu vedy je VÝTVARNÁ SÚŤAŽ, ktorá je určená žiakom základných škôl a osemročných gymnázií. Tohtoročným zadaním súťaže je vytvoriť plagát na tému **“Umelá inteligencia - Budúcnosť v obrazoch“**. Máte možnosť vytvoriť plagát, ktorým ukážete, ako chápete umelú inteligenciu a prípadne jej budúcnosť a využitie v každodennom živote. So štetcom či ceruzkou v ruke sa zamerajte na vytvorenie umeleckého diela, ktoré vizualizuje vašu predstavu budúcnosti, v ktorej je umelej inteligencii pridaný významný vplyv.

Cieľom tejto súťaže je povzbudiť žiakov k vyjadreniu ich predstáv, názorov a pohľadov na tému umelej inteligencie prostredníctvom výtvarného diela. Chceme, aby si študenti uvedomili vplyv, potenciál a dôsledky, ktoré umelá inteligencia môže mať v súčasnom svete a v budúcnosti.

**Termín súťaže:** Súťaž bude prebiehať v období od 14. 6. 2023 do 20. 9. 2023 (vrátane). Akceptované budú len práce s poštovou pečiatkou najneskôr s týmto dátumom. Práce zaslané po tomto termíne nebudú zaradené do hodnotenia.

**Súťažné kategórie:**

• 1. kategória – 1. stupeň ZŠ

• 2. kategória – 2. stupeň ZŠ

**Výhry:**

1. kategória: Výtvarná sada maľovanie podľa čísel na plátno

2. kategória: Reproduktor JBL GO 3

**Podmienky súťaže:**

• Do súťaže sa môže zapojiť len jednotlivec a akceptovaný bude len jeden plagát na účastníka. V každej kategórii bude porotou vybraný 1 víťazný plagát.

• Požadovaný rozmer plagátu je **A3 - (29,7 x 42 cm)**.

• Účastník súťaže vyplní prihlášku dostupnú na webovej stránke nocvyskumnikov.sk a spolu so skenom/fotografiou výtvarného diela ju odošle na e-mailovú adresu sutaz@sovva.sk.

• Originál výtvarného diela spolu s originálnou prihláškou zašle na adresu SOVVA, o.z., Špitálska 10, 811 08 Bratislava, na obálke uvedie VÝTVARNÁ SÚŤAŽ. Výtvarné dielo musí mať na zadnej strane uvedené nasledovné údaje: meno žiaka, názov školy a stupeň̌ ZŠ, ktorý žiak navštevuje. Obálka musí byť označená heslom „Výtvarná súťaž“ a kategóriou súťaže.

• Zaslaním prihlášky autor a jeho zákonný zástupca čestne vyhlasujú, že autor pripravil súťažnú prácu samostatne, resp. za asistencie pedagóga a nijako nekopíruje dielo druhých, a že má práva poskytovať ďalším osobám právo na jeho použitie v neobmedzenom rozsahu.

• Zaslaním prihlášky autor a jeho zákonný zástupca čestne vyhlasujú, že súhlasia so zaradením súťažného diela do tejto súťaže.

• Organizátori súťažné práce archivujú a práce nebudú zasielané späť autorovi.

**Hodnotenie:**

• Porota zložená zo zástupcov vyhlasovateľa súťaže vyberie 1 víťaza v každej kategórii.

• Ceny budú dvom víťazom doručené po vzájomnej dohode po uskutočnení Európskej noci výskumníkov 2023.